Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 352/12/3309	Trenčín, 20.12.2012
EEČ : 2-28-20-2012

U Z N E S E N I E

Trestná vec:	obvinená XXXXX  
Prečin:	sprenevera podľa § 213 ods. 1, ods. 2 písm. a) Tr. zákona

Rozhodol: 	prokurátorka Okresnej prokuratúry Trenčín
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
trestné stíhanie obvinenej XXXXX, nar. XXXXX v XXXXX, bytom XXXXX XXXXX pre prečin sprenevery podľa § 213 ods. 1, ods. 2 písm. a) Tr. zákona, ktorého sa dopustila tým spôsobom, že v presne nezistenom čase v období od 21.09.2011 do 27.01.2012 ako zamestnankyňa obchodnej spoločnosti XXXXX, spotrebné družstvo, XXXXX IČO:XXXXX a zároveň ako vedúca predajne XXXXX XXXXX neodviedla na bankový účet uvedeného družstva časť tržby za tovar k 01.12.2011 vo výške 350 Eur, k 31.12.2011 vo výške 1103,89 Eur, k 26.01.2012 vo výške 1373,69 Eur, ako aj tržbu za Unikasu vo výške 325,68 Eur za mesiac január 2012, pričom tržby vo výkazoch predajne uviedla ako odvedené a tiež tržbu vo výške 398,91 Eur, ktorý vznikla ako schodok na tovare pri fyzickej kontrolnej inventúre za obdobie od 21.09.2011 do 26.01.2012 a sumy ktoré postupne vybrala z pokladne a použila pre svoju potrebu, prípadne na iný bližšie nezistený účel a taktiež v danom období vydala z predajne zákazníkom XXXXX, XXXXX, XXXXX, XXXXX ako aj Ďalším nezisteným osobám bezodplatne tovar, za ktorý mali zaplatiť neskôr v čase keď budú mať dostatok finančných prostriedkov, k čomu však došlo len z časti, v presne nezistenej výške, avšak tieto peniaze neboli XXXXX následne poukázané na účet družstva, čím uvedeným konaním spôsobila spoločnosti XXXXX XXXXX spotrebné družstvo, XXXXX, IČO:XXXXX škodu v celkovej výške 3552,17 Eur

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Podľa § 216 odsek 3 Trestného poriadku ukladám obvinenej, aby v skušobnej dobe uhradila spotrebnému družstvu XXXXX, XXXXX škodu v celkovej výške 3552,17Eur
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
     Uznesením vyšetrovateľa Okresného riaditeľstva PZ , odboru kriminálnej polície Trenčín XXXXX zo dňa 06.08.2012  bolo podľa § 206 ods. 1 Trestného poriadku  vznesené obvinenie XXXXX pre prečin sprenevery podľa § 213 ods. 1, ods. 2 písm. a) Tr. zákona na skutkovom základe uvedenom v predmetnom uznesení. 

     V rámci  vykonaného vyšetrovania bola vypočutý obvinená, ktorá sa vo svojej svedeckej výpovedi priznala k spáchaniu trestnej činnosti, ktorá sa jej kladie za vinu,  oľutovala ju a vyhlásila, že  súhlasí s podmienečným zastavením trestného stíhania. 

K predmetnej trestnej veci bol vypočutý XXXXX, splnomocnený zástupca  poškodeného spotrebného družstva XXXXX, ktorý vo svojej výpovedí uviedol, že  obvinená uhradila  dňa 08.08.2012 sumu 500 Eur, 22.08.2012 sumu 500 Eur a suma  423, 50 Eur bolo so súhlasom obvinenej  použitá z kaucie  za účelom splatenia škody, ktorú obvinená spôsobila spoločnosti XXXXX. Čo sa týka náhrady škody bol s obvinenou uzavretý splátkový kalendár, podľa ktorého má obvinená poukazovať mesačne 200 Eur na účet spotrebného družstva. Celková  zostatková výška škody ku dňu 12.10.2012 predstavuje sumu 2128,67 Eur.
     Z odpisu registra trestov vyplýva, že obvinená nebola dosial súdne trestaná. Z evidencie Obvodného oddelenia Policajného zboru Nemšová vyplýva, že v roku 2011 bola uznaná vinnou zo spáchania priestupku proti majetku podľa § 50 ods. 1 zákona SNR č. 372/1990 Zb. o priestupkoch v znení neskorších  predpisov a bola jej v blokovom konaní uložená pokuta vo výške 20 Eur.
    Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 

a) vyhlási, že spáchal skutok, za ktorý je stíhaný, a nie sú dôvodné pochybnosti o tom, že jeho vyhlásenie bolo vykonané slobodne, vážne a zrozumiteľne, 

b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a

c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 

       Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania. 

        Ak obvinená v priebehu skúšobnej doby bude viesť riadny život, splní povinnosť  nahradiť spôsobenú škodu, prokurátor rozhodne, že sa obvinená osvedčila. Ak sa však obvinená v skúšobnej dobe podmienečného zastavenia trestného stíhania dopustí trestného činu alebo iného protiprávneho konania, prokurátor rozhodne, a to aj počas skúšobnej doby, že sa v trestnom stíhaní pokračuje.

         Vzhľadom na to, že v tomto prípade boli splnené všetky zákonné podmienky podmienečného zastavenia trestného stíhania rozhodla som tak, ako je uvedené vo výrokovej časti tohto uznesenia.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Minarovičová
prokurátorka